ประกาศจังหวัดตากประกาศจังหวัดตากเรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยพลุหรือวัตถุอื่นใดที่คล้ายคลึงกับพลุ ขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่เกิดแก่อากาศยานชุมชน และประชาชน จากการจุดและปล่อยหรือการกระทำอย่างใดเพื่อให้พลุหรือวัตถุอื่นใดที่คล้ายคลึงกับพลุ ขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙ จังหวัดตากโดยความเห็นชอบร่วมกันของคณะกรมการจังหวัดและสภาวัฒนธรรมจังหวัดจึงกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดพลุหรือวัตถุอื่นใดที่คล้ายคลึงกับพลุขึ้นไปสู่อากาศดังนี้๑.พลุ หมายถึงดอกไม้เพลิงชนิดหนึ่งบรรจุดินปืนในกระบอกไม้ไผ่หรือท่อหรือวัสดุอื่นใดที่คล้ายคลึงกันเมื่อจุดแล้วมีเสียงระเบิดดังคล้ายเสียงปืนและให้หมายความรวมถึงดอกไม้เพลิงอย่างอื่นที่จุดแล้วมีเสียงระเบิด โดยอาจมีแสง สีพุ่งขึ้นไปสู่อากาศด้วยหรือไม่ก็ได้ และให้หมายความรวมถึงดอกไม้เพลิงอย่างอื่นที่จุดแล้วมีเสียงระเบิดดังเช่นว่าด้วยซึ่งการผลิต การทำ การสั่งนำเข้า การค้า หรือการจำหน่ายต้องเป็นไปตามที่บัญญัติในพระราชบัญญัติอาวุธปืน เครื่องกระสุนปืน วัตถุระเบิด ดอกไม้เพลิงและสิ่งเทียมอาวุธปืน พ.ศ. ๒๔๙๐๒.ห้ามมิให้ผู้ใดจุดและปล่อยหรือกระทำการอย่างใด เพื่อให้พลุ หรือวัตถุอื่นใดที่คล้ายคลึงกับพลุขึ้นไปสู่อากาศเว้นแต่จะได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์แห่งประกาศนี้ความตามวรรคหนึ่งมิให้ใช้บังคับกับการจุดและปล่อยพลุหรือวัตถุอื่นใดที่คล้ายคลึงกับพลุในงานที่จังหวัดและหรืออำเภอเป็นผู้จัดให้มีขึ้น๓.การขออนุญาตจุดและปล่อยหรือกระทำอย่างอื่นใดเพื่อให้พลุ หรือวัตถุอื่นใดที่มีลักษณะคล้ายคลึงกับพลุขึ้นไปสู่อากาศตามประกาศนี้ ให้เจ้าของหรือผู้จัดให้มีการจุดหรือปล่อยพลุหรือวัตถุอื่นใดที่มีลักษณะคล้ายคลึงกับพลุเป็นผู้ขออนุญาตต่อนายอำเภอแห่งท้องที่ที่จุดและปล่อยดังกล่าว ซึ่งผู้ขออนุญาตจะต้องเป็นบุคคลสัญชาติไทยเป็นผู้บรรลุนิติภาวะตามกฎหมาย และเป็นผู้มีภูมิลำเนาอยู่ในเขตพื้นที่จังหวัดตากโดยให้ขออนุญาตก่อนวันจุดและปล่อยไม่น้อยกว่า ๑๕ วัน ยกเว้นการจุดพลุในงานพิธีกรรมเกี่ยวกับการจัดการศพให้ยื่นขออนุญาตก่อนวันจุดได้คำขออนุญาตและใบอนุญาตให้ใช้ตามแบบที่กำหนดไว้ท้ายประกาศนี้๔.กำหนดห้วงระยะเวลาในการจุดและปล่อยพลุหรือวัตถุอื่นใดที่คล้ายคลึงกับพลุ๔.๑ ให้กระทำได้ในงานพิธีจุดเทียนชัยถวายพระพรเนื่องในโอกาสวันเฉลิมพระชนมพรรษางานเฉลิมพระเกียรติของพระบรมวงศานุวงศ์หรืองานสดุดีเฉลิมพระเกียรติอื่น ๆตามเวลาและตามจำนวนที่เห็นสมควรหรือตามที่ทางราชการกำหนด๔.๒ให้กระทำได้ในวันลอยกระทง ซึ่งตรงกับวันขึ้น ๑๕ ค่ำ เดือน ๑๒ ตามปฏิทินจันทรคติไทยโดยให้จุดและปล่อยในช่วงเวลา ๒๐.๐๐ นาฬิกา ถึงเวลา ๒๔.๐๐ นาฬิกาหรือตามที่นายอำเภอท้องที่พิจารณาเห็นสมควรตามความเหมาะสม๔.๓ให้กระทำได้ในเทศกาลส่งท้ายปีเก่าต้อนรับปีใหม่ ในช่วงคืนวันที่ ๓๑ ธันวาคมของทุกปี โดยให้จุดและปล่อยในช่วงเวลา ๒๐.๐๐ นาฬิกา ถึงเวลา ๐๑.๐๐ นาฬิกาของวันที่ ๑ มกราคม ของทุกปีหรือตามที่นายอำเภอท้องที่พิจารณาเห็นสมควรตามความเหมาะสม๔.๔ให้กระทำได้ในงานเทศกาลหรืองานรื่นเริงอื่นที่มีการจัดขึ้นเป็นประจำทุกปีงานพิธีกรรมเกี่ยวกับงานศพ หรืองานอื่น ๆ ที่เคยมีประวัติในการจุดและปล่อยมาก่อนหรือตามที่นายอำเภอพิจารณาเห็นสมควรตามความเหมาะสม๕.ชนิด ขนาด และจำนวนพลุหรือวัตถุอื่นใดอันคล้ายคลึงกัน๕.๑อนุญาตให้จุดพลุที่มีขนาดเส้นผ่าศูนย์กลางท่อไม่เกิน ๕ นิ้ว๕.๒จำนวนในการจุดปล่อยพลุ หรือวัตถุคล้ายคลึงกับพลุขึ้นไปสู่อากาศให้มีจำนวนตามความเหมาะสมของแต่ละงานหรือแต่ละพื้นที่เป็นกรณีไปทั้งนี้ให้อยู่ในดุลพินิจของนายอำเภอแห่งท้องที่พิจารณา๖.สถานที่จุดและปล่อยหรือกระทำการอย่างใดเพื่อให้พลุหรือวัตถุอื่นใดที่คล้ายคลึงกับพลุขึ้นไปสู่อากาศ๖.๑สถานที่จุดและปล่อยพลุให้กระทำได้ในสถานที่ราชการ หน่วยงานของรัฐเอกชนตามที่นายอำเภอแห่งท้องที่พิจารณาอนุญาต๖.๒สถานที่จุดและปล่อยพลุต้องไม่อยู่บริเวณใกล้เคียงกับสถานีบริการน้ำมันในระยะ ๓๐๐เมตร โรงพยาบาลในระยะ ๑๐๐ เมตร ทั้งนี้ให้อยู่ในดุลยพินิจของนายอำเภอท้องที่พิจารณาตามความเหมาะสมของพื้นที่๖.๓ผู้ได้รับอนุญาต ตามข้อ ๓จะต้องกำหนดและจัดทำขอบเขตบริเวณที่จุดและปล่อยพลุให้เห็นอย่างชัดเจนเพื่อป้องกันไม่ให้บุคคลอื่นที่ไม่เกี่ยวข้องเข้าใกล้บริเวณที่จุดหรือปล่อยพลุดังกล่าว๖.๔ผู้ได้รับอนุญาต ตามข้อ ๓ จะต้องควบคุมและดูแลให้ผู้ที่ได้รับมอบหมายให้ทำหน้าที่จุดและปล่อยพลุจัดทำที่ยึดท่อและกระบอกพลุที่จะทำการจุดให้แน่นหนาเพื่อให้เกิดความปลอดภัยขณะที่จะทำการจุดรวมถึงจัดเตรียมถังดับเพลิงหรืออุปกรณ์ดับเพลิงไว้ให้พร้อมสำหรับนำมาใช้ได้อย่างทันท่วงทีในกรณีที่มีเหตุฉุกเฉินเกิดขึ้น๗.มาตรการในการป้องกันมิให้มีการเล่นการพนัน๗.๑ห้ามจัดให้มีการพนันขันต่อในการจุดและปล่อยพลุ หรือวัตถุอื่นใดที่คล้ายคลึงกัน๗.๒ห้ามมิให้มีการนับคะแนน การจับเวลา การขานเวลา การขานตัวเลขอื่น ๆหรือกระทำเครื่องหมาย สัญลักษณ์อื่นใด อันเป็นการบ่งชี้ถึงการบอกเวลาการระเบิดหรือความสูงต่ำของพลุหรือกระทำการอื่นใดอันเป็นข้อชี้ขาดให้แพ้ชนะกัน๘.มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๘.๑ในขณะจุดและปล่อยพลุ หรือวัตถุอื่นใดที่คล้ายคลึงกับพลุ ผู้ได้รับอนุญาตตามข้อ ๓ต้องพร้อมแสดงใบอนุญาตต่อพนักงานเจ้าหน้าที่ เมื่อมีการขอตรวจตามอำนาจหน้าที่๘.๒ห้ามผู้ใดจำหน่ายพลุในวัด โรงเรียน ทางสาธารณะ ที่สาธารณะหรือในสถานที่ที่ไม่ได้รับอนุญาตให้ค้าซึ่งดอกไม้เพลิง๘.๓พลุที่นำมาจุดและปล่อยต้องเป็นพลุที่นำมาจากผู้ที่ได้รับอนุญาตให้สั่งหรือนำเข้าซึ่งดอกไม้เพลิง (ป.๒) หรือได้รับอนุญาตให้ทำ หรือค้าซึ่งดอกไม้เพลิง(ป.๕)๙.ผู้ใดกระทำการจุดและปล่อยโดยไม่ได้รับอนุญาตหรือกระทำการนอกสถานที่ที่ได้รับอนุญาตไว้หรือฝ่าฝืนข้อกำหนดในประกาศนี้ต้องระวางโทษจำคุกไม่เกินสามปีหรือปรับไม่เกินหกหมื่นบาทหรือทั้งจำทั้งปรับตามข้อ๕ ของคำสั่งหัวหน้าคณะรักษาความสงบแห่งชาติที่ ๒๗/๒๕๕๙ ลงวันที่ ๑๐ มิถุนายนพุทธศักราช ๒๕๕๙๑๐.บรรดาการได้รับอนุญาตทั้งหลายตามประกาศนี้ไม่ถือเป็นเหตุให้ผู้ได้รับอนุญาตหลุดพ้นจากความผิดตามกฎหมายอื่นหากการจุดและปล่อยหรือกระทำการอย่างใดนั้น ก่อให้เกิดความเสียหายแก่อากาศยานหรือเกิดความเสียหายแก่ชีวิต ร่างกายหรือทรัพย์สินของประชาชนหรือเกิดความเสียหายแก่ชุมชน๑๑.ประกาศนี้ให้ใช้บังคับตั้งแต่วันที่ประกาศในราชกิจจานุเบกษาเป็นต้นไป[๑]ประกาศ ณ วันที่ ๑๔ธันวาคม พ.ศ. ๒๕๕๙เจริญฤทธิ์ สงวนสัตย์ผู้ว่าราชการจังหวัดตาก[เอกสารแนบท้าย]๑. คำขอรับใบอนุญาตให้จุดและปล่อยหรือกระทำการอย่างใดเพื่อให้บั้งไฟ พลุ ตะไล โคมลอย โคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศ๒. คำอธิบายการกรอกแบบคำขอรับใบอนุญาตให้จุดและปล่อยหรือกระทำการอย่างใดเพื่อให้บั้งไฟพลุ ตะไล โคมลอย โคมไฟ โคมควัน หรือวัตถุอื่นใดที่คล้ายคลึงกัน ขึ้นไปสู่อากาศ๓. ใบอนุญาตให้จุดและปล่อยหรือกระทำการอย่างใดเพื่อให้บั้งไฟพลุ ตะไล โคมลอยโคมไฟ โคมควัน หรือวัตถุอื่นใดที่คล้ายคลึงกัน ขึ้นไปสู่อากาศตามคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ เรื่องมาตรการป้องกันและแก้ไขปัญหาความเดือดร้อนจากการจุดและปล่อยบั้งไฟ พลุ ตะไล โคมลอยโคมไฟ โคมควัน หรือวัตถุอื่นใดที่คล้ายคลึงกัน๔. คำอธิบายการกรอกแบบใบอนุญาตให้จุดและปล่อยหรือกระทำการอย่างใดเพื่อให้บั้งไฟ พลุ ตะไล โคมลอย โคมไฟ โคมควันหรือวัตถุอื่นใดที่คล้ายคลึงกันขึ้นไปสู่อากาศ ตามคำสั่งคณะรักษาความสงบแห่งชาติที่ ๒๗/๒๕๕๙ เรื่องมาตรการป้องกันและแก้ไขปัญหาความเดือดร้อนจากการจุดและปล่อยบั้งไฟ พลุ ตะไล โคมลอยโคมไฟ โคมควัน หรือวัตถุอื่นใดที่คล้ายคลึงกัน(ดูข้อมูลจากภาพกฎหมาย)พรวิภา/ปริยานุช/จัดทำ๒๗ มกราคม ๒๕๖๐ปริญสินีย์/ตรวจ๒๐ กุมภาพันธ์๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๕ ง/หน้า ๑๕/๒๓ มกราคม ๒๕๖๐